**עבודת קיץ בתנ"ך תש"ף**

לפניך שמונה שאלות. יש לענות על 5 שאלות בלבד, בכל שאלה יש לענות על כל הסעיפים.

1. קרא **בראשית**, א'

א. הביטוי: "וירא אלוהים כי טוב" אינו מופיע לאחר שתי בריאות. ציין מהן שתי הבריאות

והסבר מדוע הביטוי חסר בכל אחת מהבריאות? (10 נק')

ב. קרא פסוקים כ'-כ"א.

(1) ציין מהו הקושי הנובע מהזכרת "התנינים הגדולים" לעומת הזכרת שאר הברואים?

(4 נק')

(2) הסבר כיצד הטענה כי בפסוקים אלה התורה מביעה מחאה נגד מיתוסים של המזרח

הקדום פותרת קושי זה? (6 נק')

2. קרא **בראשית**, ג', פסוקים כ"ב-כ"ד ו**בראשית**, י"א, פסוקים א'-ט'.

א. בשני הכתובים אלוהים מציב גבול לאדם.

הסבר מה מונע אלוהים מהאדם בכל אחד מהקטעים. בסס את תשובתך על הכתובים.

(10 נק').

ב. קרא **בראשית**, ג', פסוק כ"ב ו**בראשית**, י''א, פסוק ו'.

הסבר מהו הקושי התאולוגי העולה מדברי אלוהים לפי פסוקים אלה. (10 נק').

3. קרא **בראשית**, ד', פסוקים ג'-ח'.

א. יש הטוענים שהמנחה שהביא קין הייתה טובה פחות מהמנחה שהביא הבל.

בסס טענה זאת על הכתוב. (10 נק').

ב. קרא פסוק ז' בקטע שלפניך.

פרשנים רבים טוענים כי בפסוק 7 ניתנת לאדם רשות לבחור בין עשיית הטוב לעשיית הרע.

הסבר על פי הפסוק, מה צפוי לאדם אם יבחר בכל אחת מהאפשרויות. (10 נק').

4. קרא **בראשית,** ו', פסוקים ה'-ט'.

א. (1) ציין שלושה ביטויים של האנשת האל בפסוקים ה'-ח'. (5 נק').

(2) ציין מהו הקושי התאולוגי (דתי) הנוצר מן השימוש בביטויים אלה? והסבר כיצד הכלל של חז''ל: ''דברה תורה בלשון בני אדם'' יכול לפתור קושי זה. (5 נק').

ב. קרא פסוק ט' ואת פירוש רש"י שלפניך.

רש''י: ''יש מרבותינו דורשים אותו לשבח; כל שכן אילו היה בדור [של] צדיקים היה צדיק יותר, ויש דורשים אותו לגנאי ; לפי דורו היה צדיק, ואילו היה בדורו של אברהם לא היה נחשב לכלום''

(1) באיזו מילה מפסוק ט' ממקד רש''י את פרשנותו? (2 נק').

(2) הסבר את שתי הדרכים שמביא רש''י להבנת הכתוב. (8 נק').

5. קרא **בראשית**, י"ב, פסוקים א'-ט'.

א. בפסוקים א'-ה' חוזר השורש ה-ל-כ פעמים אחדות.

לפניך פירוש של י' קיל לפסוק ד': "דיבר הכתוב במחשבתו של אברם...מששמע אברם את דבר ה'

אליו, החליט אמר בלבו ללכת בזריזות ובנחישות אחרי ה' ".

1. הסבר במה שונה משמעות השורש ה-ל-כ לפי פירוש זה ממשמעות השורש ה-ל-כ

בפסוק ה'? (4 נק').

1. ציין שלושה פרטים מפסוקים א'-ד', המעידים על הקושי הגדול בהליכתו של אברהם.

(6 נק').

ב. יש הרואים קושי באזכור "והכנעני אז בארץ" (פסוק ו') לאור ההבטחה שניתנת לאברם

בפסוק ז', ואת הפתרון לקושי בבראשית, ט"ו, פסוקים י"ג-י"ח.

הסבר מהו הקושי, ומהו הפתרון. (10 נק').

6. קרא **בראשית** י"ג, פסוקים ה'-י"א.

א. (1). קרא את פסוק ו' בקטע שלפניך. ציין מהו הביטוי החוזר פעמיים והסבר מהי מטרת

חזרתו. (5 נק').

(2) הסבר, לפי הפשט, על מה רבו רועי אברם ורועי לוט. היעזר בביטוי: "ולא נשא אותם

הארץ לשבת יחדיו". (5 נק').

ב. (1). קרא פסוקים ח'-ט'. הסבר כיצד אברם פותר את הסכסוך. (5 נק').

(2). קרא פסוקים י'-י"א. ציין מהי המילה המנחה והסבר מה ניתן ללמוד ממילה זו על דמותו

של לוט. (5 נק').

7. קרא **בראשית**, ט"ז, פסוק ג'.

א. בפסוק זה נמסרים לקורא פרטים שכבר ידועים לו. ציין פריט אחד כזה, והסבר במה פרט זה

תורם להבנת היחסים במשפחת אברם.

ב. בין שרי הגבירה להגר שפחתה מתפתחים יחסים מורכבים. כלפי מי מבין שתי הדמויות אתה

מגלה יותר אהדה? בסס דברייך על הכתוב בפרק ט"ז.

8. קרא **בראשית**, י"ח, פסוקים א'-י'.

א.(1). מהי הסתירה שבין "וירא אליו ה'" (פס' א') לבין "וירא והנה שלושה אנשים" (פס' ב')?

(4 נק').

(2). ציין פתרון אחד ליישוב סתירה זו. (6 נק').

ב. קרא פסוקים א'-ד' בקטע שלפניך.

(1). ציין שני פרטים המאפיינים את הכנסת האורחים של אברהם. (4 נק').

(2). מבחינה לשונית, אין התאמה בין פניית אברהם אל האנשים בפסוק ג' ובין .

פסוקים ב' ו- ד'. הסבר קושי את הקושי והצע פתרון אחד. (6 נק').

**עבודה נעימה, צוות תנ"ך**